கேள்வி: இசுமாயில் சப்ரி அமைச்சரவை - பொது பற்றி நீங்கள் என்ன அறிந்துள்ளீர்கள்?
பதில்: இந்த அமைச்சரவையின் நிர்வாகம் 4 முக்கிய அரசியல் கூட்டணிகளை ஒருங்கிணைத்து உருவாக்கப்பட்டது. *தேசிய முன்னணி (மலேசியா) (''Barisan Nasional'') 4 கட்சிகள். *பெரிக்காத்தான் நேசனல் (''Perikatan Nasional'') 5 கட்சிகள். *சரவாக் கட்சிகள் கூட்டணி (''Gabungan Parti Sarawak'') 4 கட்சிகள். *சபா மக்கள் கூட்டணி (''Parti Bersatu Sabah''). டத்தோ ஸ்ரீ இசுமாயில் சப்ரி யாகோப் அமைச்சரவைக்கு சுயேச்சை நாடாளுமன்ற உறுப்பினர்களும் ஆதரவு அளித்துள்ளனர்.
கேள்வி: இசுமாயில் சப்ரி அமைச்சரவை - வரலாறு பற்றி நீங்கள் என்ன அறிந்துள்ளீர்கள்?
பதில்: மார்ச் 1, 2020-இல், பாக்காத்தான் ஹரப்பான் கூட்டணியில் இருந்து மலேசிய ஐக்கிய மக்கள் கட்சி (''Parti Pribumi Bersatu Malaysia'') (BERSATU) வெளியேறியது. அதன் பின்னர் மக்கள் நீதிக் கட்சியின் (''Parti Keadilan Rakyat'') (PKR) துணைத் தலைவர் அஸ்மின் அலியின் (''Azmin Ali'') தலைமையிலான மலேசிய நாடாளுமன்றம் பலர் பாக்காத்தான் ஹரப்பான் கூட்டணியில் இருந்து வெளியேறினர். இவற்றைத் தொடர்ந்து மகாதீர் முகமது தன் பிரதமர் பதவியைத் துறப்பு செய்தார். மலேசியாவின் மாமன்னர், யாங் டி பெர்துவான் அகோங் (''Yang di-Pertuan Agong'') பகாங் சுல்தான் அப்துல்லா (''Abdullah of Pahang''), பின்னர் மலேசிய நாடாளுமன்றம் அனைத்து உறுப்பினர்கள்; மற்றும் அரசியல் கட்சித் தலைவர்களைச் சந்தித்தார்.
கேள்வி: இசுமாயில் சப்ரி அமைச்சரவை - முகிதீன் யாசின் நிர்வாகம் பற்றி தகவல் சொல்.
பதில்: இறுதியில் எட்டாவது பிரதமராக மலேசிய ஐக்கிய மக்கள் கட்சிவின் (''BERSATU'') தலைவரான முகிதீன் யாசின் மலேசியாவின் மாமன்னர் நியமித்தார். அதன் பின்னர் முகிதீன் யாசின் ஒரு கூட்டணி அரசாங்கத்தை அமைத்தார். அதற்கு பெரிக்காத்தான் நேசனல் (''Coalition Government of Perikatan Nasional'') என்று பெயர் வைக்கப்பட்டது. முகிதீன் யாசின் நாட்டின் எட்டாவது பிரதமரானார். தொடர்ந்து 2021 சனவரியில் மலேசியா மலேசிய அவசரகால அறிவிப்பு 2021 (''2021 Malaysian State of Emergency'') அறிவித்தது. மலேசியாவில் மோசம் அடைந்து வந்த கோவிட்-19 பெருந்தொற்று (''COVID-19 Pandemic in Malaysia''), 2021-ஆம் ஆண்டின் மத்தியில் பெரிக்காத்தான் நேசனல் கூட்டணியை மேலும் சீர்குலைத்தது. பெரும்பான்மை ஆதரவை இழந்த பெரிக்காத்தான் நேசனல், அதை மீண்டும் பெறுவதற்கான முயற்சிகளை மேற்கொண்டது. இருப்பினும் பொதுவான நல்ல ஒரு முடிவைக் காண முடியவில்லை. அனைத்து முயற்சிகளும் தோல்வி அடைந்ததால், பிரதமர் முகிதீன் யாசின் அமைச்சரவை (''Muhyiddin Cabinet'') 16 ஆகத்து 2021-இல் பதவி துறப்பு செய்தது.
கேள்வி: இசுமாயில் சப்ரி அமைச்சரவை - இசுமாயில் சப்ரி அமைச்சரவை பற்றி தகவல் சொல்.
பதில்: நான்கு நாட்களுக்குப் பிறகு, 2021 ஆகத்து 20-ஆம் தேதி, அம்னோ எனும் அம்னோவின் (UMNO) துணைத் தலைவர் இசுமாயில் சப்ரி யாகோப் (''Ismail Sabri Yaakob''); மலேசியாவின் மாமன்னர், யாங் டி பெர்துவான் அகோங் அவர்களால் பிரதமராக நியமிக்கப்பட்டார். அந்தக் கட்டத்தில் இசுமாயில் சப்ரி யாகோப் பெரும்பாலான நாடாளுமன்ற உறுப்பினர்களின் ஆதரவைப் பெற்று இருந்தார். இசுமாயில் சப்ரி யாகோப் அரசாங்கம் பாக்காத்தான் ஹரப்பான் கூட்டணியுடன் புரிந்துணர்வு ஒப்பந்தத்தில் (''Memorandum of Understanding'') கையெழுத்திட்டது. அந்த ஒப்பந்தம் அப்போதைக்கு ஒரு வலுவான அரசியல் உறுதிபாட்டிற்கான (''Political Stability'') முயற்சியாகும்.
கேள்வி: இசுமாயில் சப்ரி அமைச்சரவை - துணைப் பிரதமர் பதவியில் வெற்றிடம் பற்றி விளக்கவும்.
பதில்: 2021 ஆகத்து 27-ஆம் தேதி, இசுமாயில் சப்ரி 32 அமைச்சர்கள் மற்றும் 38 துணை அமைச்சர்கள் கொண்ட தன் அமைச்சரவையை அறிவித்தார். துணைப் பிரதமர் பதவி காலியாக இருந்தது. மாறாக, அத்தகைய தேவை ஏற்பட்டால், பிரதமர் இசுமாயில் சப்ரி இல்லாத நேரத்தில், மூத்த அமைச்சர்கள் பிரதமருக்காகப் பிரதிநிதித்துவம் செய்வார்கள் என்று அறிவிக்கப்பட்டது.